32003R0254
L 036/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 254/2003 НА СЪВЕТА
от 11 февруари 2003 година
за изменение на Регламент (ЕО) № 2368/2002 за въвеждане на схема за сертифициране в рамките на Кимбърлийския процес за международна търговия с необработени диаманти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
Подходящо е да се гарантира, че разпоредбите на Регламент (ЕО) 2368/2002 на Съвета от 20 декември 2002 г. за въвеждане на схема за сертифициране в рамките на Кимбърлийския процес за международна търговия с необработени диаманти (1) дават възможност на всички членове на Световната търговска организация (СТО), изпълняващи изискванията на схемата за сертифициране в рамките на Кимбърлийския процес, да участват в схемата. Следователно, дефиницията за участник, определена в член 2 от настоящия регламент, и условията, съгласно които се добавят към списъка участниците, съдържащи се в приложение II към този регламент, следва да се измени.
(2)
Общността и всички други участници, включени в приложение II към Регламент (ЕО) № 2368/2002 са изпълнили изискванията на схемата за сертифициране в рамките на Кимбърлийския процес по такъв начин, че пълното приложение на всички разпоредби на този регламент не водят до сериозни нарушения на международната търговия с необработени диаманти.
(3)
Изпратено е достатъчно доказателство, че тези изисквания ще бъдат изпълнени до 1 февруари 2003 г. Суспендирането на приложението на тези разпоредби следователно следва да се вдигне от тази дата.
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2368/2002 се изменя, както следва:
1.
Член 2, буква в) се заменя със следното:
„в)
„Участник“ означава всяка държава, регионална икономическа интеграционна организация, член на СТО, или отделна митническа територия, която изпълнява изискванията на схемата за сертифициране в рамките на Кимбърлийския процес и е съобщила този факт до председателството на схемата за сертифициране по Кимбърлийския процес и е включена в приложение II.“
2.
Член 20 се заменя със следното:
„Член 20
Въз основа на съответна информация, предоставена до председателството на схемата за сертифициране по Кимбърлийския процес и/или от участници, Комисията може да измени списъка с участници и техните компетентни органи.“
3.
Член 29, параграф 3 се заменя със следното:
„3. Членове 3, 4, 5, 10, 11, 12, 13, 14, 15 и 18 се прилагат от 1 февруари 2003 г.“
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 февруари 2003 година.